de cy cy ceb fi cy nl en de cy cy cy cy cy cy cy de es cy cy en cy cy cy fr es en en cy
Cyfarfu naw ohonom  ar fore sych ond digon oer oherwydd yr eira annisgwyl, sef Alan Humphries, Sioned Llew, Chris ac Edward, Eryl, Raymond, Richard a Steven ar ei daith gyntaf hefo'r clwb a minnau.
Cychwynom o'r maes parcio a chroesi ar draws i gyfeiriad Llyn Idwal i gyrraedd y slabiau
a phenderfynwyd, er mor wlyb oedd y graig, rhoi cynnig ar y sgrial Rhif 39 yn llyfr Steve Ashton
Mae'n wir dweud mai cychwyniad hon yw y darn anoddaf ond er hynny, cyrrhaeddom y pwynt i groesi drosodd i ben y slabiau. Cafwyd  ychydig o drafferth ar un pwynt i ddod heibio rhyw bwt o graig di nôd yr olwg, cyn dilyn ymlaen i fyny'r sgrial at waelod ysgwydd y grib nesaf Rhif 38, gan fynd draw i mewn i'r cwm i olwg Crib Cneifion.
Cafwyd cinio cynnar yno a phenderfynnu oherwydd yr amgylchiadau, gadael y grib a'i gwneud yn y rhaglen nesaf, pan fyddai y tywydd yn fwy ffafriol. Ymlaen wedyn i fyny'r sgrial 38 a'r eira erbyn hyn yn fwy trwchus, gan gyrraedd Glyder Fawr mewn ychydig o niwl.
Ar ôl seibiant byr yno, cychwynom ymlaen i gyfeiriad Castell y Gwynt a rhyfeddu ar amryw o gerddwyr oedd ddim wedi gwisgo yn addas gan ystyried y tywydd. Cyrhaeddom yr hafn ochr y Gribin i Castell y Gwynt a'i dilyn yn serth i lawr drwy eira meddal at Lyn Bochlwyd. Cafwyd amser i gael paned sydyn yno cyn ymlwybro lawr y llwybr serth yn ôl i'r maes parcio a chael ein perswadio i ymuno a chriw Bethesda am ddiod haeddianol yn y Douglas.
Diwrnod pleserus eto gyda chwmni ffraeth.
Lluniau gan Gareth Wyn, Steve Williams a Sioned Llew ar FLICKR
Gwybodaeth am Glwb Mynydda Cymru
Cynnwys rhaglen weithgareddau'r Clwb dros yr wythnosau i ddod. Croeso i bawb. Cwmni da bob tro
Manylion sut i gysylltu â swyddogion y Clwb
©Clwb Mynydda Cymru. Diweddarwyd gan y gwefeistr 22/1/18 9:51